مولانا عزیز الرحمان

حضرت علامہ مولانا عزیزالرحمان 1362ھ بمطابق 1943ء میں ریاست تناول کے مشہور و معروف عالم جناب قاضی عبد المستعان قدس سرہ السامی کے گھر گاؤں گلی رحمکوٹ میں رونق افزائے دار دنیا ہوئے۔موصوف کے والد ماجد اپنے دور کے مقتدر عالم دین تھے۔ آپ نے ابتدائی تعلیم گھر پر ہی والد گرامی اور برادر اکبر مولانا قاضی محمد اسماعیل سے حاصل کی۔بعد ازاں تحصیل اوگی گاؤں بیلیاں کی دینی درسگاہ میں داخل ہوئے اور متوسط درجہ کی کتب پڑھیں۔آپ مدظلہ العالی نے مختلف مساجد و مدارس میں فیض اکتساب کیا۔ مثلًا شمدہڑہ (اوگی) بام خیل (صوابی) اور جامعہ اشرفیہ لاہور میں تعلیم حاصل کرتے رہے۔ کچھ عرصہ جامعہ نعمانیہ لاہور میں بھی اپنے وقت کے مقتدر علما کے سامنے زانو تلمذ طے کیا۔آپ کے مزاج میں جلال کا پہلو نہایت واضح اور عیاں تھا اور آج بھی ہے۔موصوف کی جلالی طبیعت مین امیر المؤمنین سیدنا فاروق رضی اللہ عنہ کی سیرت کی عکاسی نظر آتی ہے۔ جلالی طبیعت کے دو واقعات کتاب ۤتذکرہ مانکیال اکوزئی یوسف زئی،،میں درج ہیں۔مولانا عزیز الرحمان نے جن عظیم ہستیوں کے سامنے زانو تلمذ طے کیا ان میں !

1: علامہ قاضی عبدالمستعان نوراللہ مرقدہ( والد گرامی)

2:علامہ مولانا محمد اسماعیل (برادر اکبر)

3:مولانا عبد المنان (شمدہڑہ،اوگی)

4:مولانا عبد الغفور (چھچھ برہ زئی)

5:مالانا عبدالمنان(بیلیاں، اوگی)کے اسماء قابل ذکر ہیں ۔

حضرت علامہ مولانا عزیز الرحمان صاحب نے مختلف مقامات پر امامت کے فرائض سر انجام دیے۔ضلع راولپنڈی،علاقہ روات کے گاؤں پنج گراں،سواں کیمپ،پند گھاکھڑا اور اپنے آبائی گاؤں گلی رحمکوٹ اور لساں نواب کے مقامات قابل ذکر ہیں۔ان کے علاوہ بھی مختلف مقامات پر منبر و محراب سے تعلق رہا ہے۔